Sokkerspeler in Vrystaat vermoorŉ Speler van die Premiersokkerliga (PSL) is Saterdagoggend in die Vrystaat vermoor. EWN berig dat Jeffrey Ntuka vroeg Saterdagoggend buite sy vriendin se huis in Kroonstad in die Vrystaat met ŉ skerp voorwerp doodgesteek is. Volgens die polisie is die SuperSport United-speler dood onderweg na die hospitaal. Niemand is nog in verband met die moord in hegtenis geneem nie. ŉ Polisiewoordvoerder, Lazaros Langa, sê Ntuka het glo vir vuurhoutjies gevra van ses onbekende mans wat glo gelei het tot ŉ stryery. Een van die mans het Ntuka na bewering hierna met ŉ skerp voorwerp in die bors gesteek. Ntuka het ook ŉ paar wedstryde vir Bafana Bafana gespeel. Lees meer hier.